Vinirnir í Backstreet Boys komu aðdáendum sínum hressilega á óvart í morgun þegar þeir frumsýndu myndband við glænýtt lag sem heitir Don’t Go Breaking My Heart . Eins og sést í myndbandinu hér fyrir neðan hafa meðlimir drengjasveitarinnar engu gleymt þegar kemur að danstöktum , en myndbandinu var leikstýrt af Rich + Tone sem hafa unnið lengi með sveitinni . „ Um leið og ég heyrði þetta lag vissi ég að það væri sérstakt , “ segir Kevin Richardson , einn liðsmanna í yfirlýsingu sem sveitin sendi frá sér í tengslum við frumsýningu á myndbandinu . Til að kynna lagið treður sveitin upp víðs vegar í Bandaríkjunum í sumar áður en fimmmenningarnir snúa aftur til Las Vegas og halda áfram með sýninguna Backstreet Boys : Larger Than Life . Sveitin , sem fagnar 25 ára starfsafmæli í ár , gaf síðast út plötu árið 2013 , World Like This . Það hefur hins vegar ekkert heyrst af því nýverið að sveitin ætli að gefa út plötu á næstunni .